OpenLLM-France/wikimedia huggingface dataset:
# Akhmet

Akhmet fill de Seirim (grec antic: Ἀχμὲτ υἱὸς Σειρείμ,; llatí: Achmet Sereimi filius) (vers 655-732) fou l'autor d'un llibre en grec sobre la interpretació dels somnis titulat Ὀνειροκριτικά. És probablement la mateixa persona que Abu-Bakr Muhàmmad ibn Sirin, que també compta amb una obra en àrab del mateix tema a la Biblioteca Nacional de París. Va néixer l'any 33 de l'Hègira i va morir el 110. Sembla que fou cristià. Fou traduït del grec al llatí l'any 1160 per Leo Tuscus i publicat a Frankfurt el 1577.

## Referències

* ↑ Achmet a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 12
# Acetat de benzil

L'acetat de benzil és un compost orgànic que es troba de manera natural en moltes flors. És un dels components principals dels olis essencials de flors com el gessamí blanc i fruites com la pera o la poma. S'utilitza de forma generalitzada en perfumeria i cosmètica.

## Referències

* ↑ «Odor Compound Detection in Male Euglossine Bees». Journal of Chemical Ecology, 29, 1, 2004, pàg. 253–257. DOI: 10.1023/A:1021932131526. PMID: 12647866.
# Bandera de Groningen

La bandera de la ciutat i el municipi de Groningen, una ciutat del nord dels Països Baixos, mai no s'ha establert de manera oficial. A partir del segle xvii hi hagué l'escut de la ciutat, que acabà sent combinat amb els colors verd i blanc. La forma actual amb tres franges és documentada per primera vegada l'any 1879. Més tard, el 1897, l'alcalde Modderman digué: «la bandera d'aquest municipi es compon de tres franges de la mateixa mida; la franja el centre és de color verd i les altres dues de color blanc». La bandera de la província de Groningen es compongué l'any 1950 a partir de la bandera de la ciutat.

## Referències

* ↑ «De betekenis van de kleuren in de Groninger vlaggen en tekst van het "Grunnings volkslaid"» (en neerlandès). Werkhondenkennel van 't Grunneger laand. [Consulta: 2 gener 2016].
* ↑ «Symbolen van Groningen» (en neerlandès). Trots van het Noorden. [Consulta: 2 gener 2016].

## Bibliografia

* Schuitema Meijer, A. T.; Van der Veen, W. K. Zegel, wapen en vlag van de stad Groningen (en neerlandès). Groningen: Wolters, 1965.
# The Sims: Makin'Magic

The Sims: Makin'Magic (en català Els Sims: Fent Màgia) és la setena expansió que va sortir per a PC dels Sims. En aquesta expansió s'introdueix màgia al joc i permet que els Sims fagin encanteris. A més a més, introdueix un forn per coure pastissos i la fabricació de nèctar.
# Willow River

Willow River és una població dels Estats Units a l'estat de Minnesota. Segons el cens del 2000 tenia 309 habitants.

## Demografia

Segons el cens del 2000, Willow River tenia 309 habitants, 129 habitatges, i 70 famílies. La densitat de població era de 76 habitants per km².
Dels 129 habitatges en un 31% hi vivien nens de menys de 18 anys, en un 41,1% hi vivien parelles casades, en un 10,1% dones solteres, i en un 45,7% no eren unitats familiars. En el 39,5% dels habitatges hi vivien persones soles el 20,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3,37.
Per edats la població es repartia de la següent manera: un 28,5% tenia menys de 18 anys, un 12% entre 18 i 24, un 24,9% entre 25 i 44, un 19,7% de 45 a 60 i un 14,9% 65 anys o més.
L'edat mediana era de 34 anys. Per cada 100 dones de 18 o més anys hi havia 92,2 homes.
La renda mediana per habitatge era de 25.938 $ i la renda mediana per família de 44.167 $. Els homes tenien una renda mediana de 37.656 $ mentre que les dones 25.417 $. La renda per capita de la població era de 16.620 $. Entorn del 16,1% de les famílies i el 16,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Willow River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Willow River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Taunayia bifasciata

Taunayia bifasciata és una espècie de peix de la família dels heptaptèrids i de l'ordre dels siluriformes.

## Morfologia

* Els mascles poden assolir 14 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conques dels rius Paraíba do Sul i Tietê al Brasil.

## Referències

* 1 2 3 FishBase (anglès)
* ↑ Bockmann, F.A. i G.M. Guazzelli 2003. Heptapteridae (Heptapterids). p. 406-431. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Divisió de Peixos de l'Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Tampichthys erimyzonops

Tampichthys erimyzonops és una espècie de peix cipriniforme de la família dels ciprínids.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Acaill

Acaill o Oileán Acla (en anglès Achill) és una illa d'Irlanda, al comtat de Mayo, a la província de Connacht. Té 148 quilòmetres quadrats i és la més gran de les illes del país.
Està unida per mitjà d'un pont giratori amb l'illa d'Irlanda, el pont Michael Davitt, entre les viles de Gob an Choire i Poll Raithní (Polranny). El primer pont fou completat el 1887, fou substituït per una altra estructura en 1949 i posteriorment pel pont actual que fou acabat en 2008. Altres centres de població són les viles de Keel, Dooagh, Bun an Churraigh, Dún Ibhir, Dumha Éige i Dugort. A Poll Raithní hi ha la parròquia, el camp de futbol gaèlic i dues escoles secundàries.
Un dels seus principals atractius és el poble abandonat de Slievemore: un assentament d'almenys 100 construccions tradicionals de pedra, que es remunta al període anglonormand i que va romandre habitat fins a principis del segle xx. La població d'Acaill era de 2.700 habitants en 2006.

## Història

Es creu que al final del període Neolític (al voltant de l'any 4000aC.), l'illa tenia una població d'entre 500 i 1.000 habitants. Una troballa d'aquells anys és el crannóg vora Dookinella. La majoria de l'illa la formaven boscos, fins que la gent del neolític van començar a realitzar cultius. L'assentament es va incrementar en l'edat del ferro, i l'esplai de petits forts al llarg de les seves costes indica la naturalesa bel·licosa dels habitants d'aleshores.
Als segles xvii i xviii va haver-hi molta migració des d'Acaill fins a altres parts d'Irlanda, sobretot a l'Ulster, a causa de l'agitació política i religiosa de l'època. Durant un temps van conviure dos dialectes del gaèlic irlandès a l'illa, la qual cosa va fer que moltes de les seves poblacions figuressin en el registre de 1824 amb dos noms diferents, i que alguns mapes donessin diferents noms als mateixos llocs. Avui dia romanen moltes escletxes del dialecte de l'Ulster en la parla local. Abans de la Gran Fam Irlandesa la població arribà als 6.000 habitants.

## Personatges

* Thomas Patten va morir a la guerra civil espanyola lluitant contra els feixistes.
* Els escriptors Heinrich Böll i Graham Greene visitaren l'illa.

## Literatura

* Heinrich Böll: Irisches Tagebuch, Berlin 1957
* Kingston, Bob: The Deserted Village at Slievemore, Castlebar 1990
* McDonald, Theresa: Achill: 5000 B.C. to 1900 A.D. Archeology History Folklore, I.A.S. Publications [1992]
* Meehan, Rosa: The Story of Mayo, Castlebar 2003
* Carney, James: The Playboy & the Yellow lady, 1986 POOLBEG
* Hugo Hamilton: The Island of Talking, 2007

## Referències

* ↑ James Carney. «The playboy & the yellow lady». Open Library.
* ↑ The Island of Talking Hugo Hamilton in the footsteps of Heinrich Böll, 50 years after

## Enllaços externs

* Projecte de Colaiste Pobail Acla sobre Acaill
* Projecte d'Arqueologia Marítima a Acaill
* VisitAchill multilingual visitor's site
# (2175) Andrea Doria

Andrea Doria és l'asteroide número 2175. Va ser descobert per l'astrònom Paul Wild des de l'observatori de Zimmerwald (Suïssa), el 12 d'octubre de 1977. La seva designació alternativa és 1977 TY.

## Referències

* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 1r novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=2175.
* 1 2 3 4 5 6 «JPL Small-Body Database». [Consulta: 25 gener 2024].
* ↑ «IAU Minor Planet Center». [Consulta: 10 gener 2021].
# Bella Vista (Montevideo)

* No s'ha de confondre amb Bella Vista (Maldonado).
Bella Vista és un barri de Montevideo, Uruguai. Forma part del barri compost Capurro-Bella Vista. Limita amb els barris de Capurro al nord-oest, Prado al nord, Reducto a l'est, La Aguada i el Port de Montevideo (el qual pertany a la Ciudad Vieja) al sud, i envolta la Badia de Montevideo al sud-oest.
Els principals carrers de Bella Vista són l'Avinguda Agraciada, l'Avinguda Joaquín Suárez i la Rambla Baltasar Brum, la qual s'estén al llarg de la costa. Les seves dues places principals són Plaça San Martín, dedicada a l'heroi de la independència argentina, i Plaça Joaquín Suárez, dedicada al polític i dues vegades president de l'Uruguai, l'estàtua del qual, sobre la vora meridional de la plaça, marca el començament de l'avinguda del mateix nom. A 300 metres de la Plaça San Martín es troba el Museu Geominer de l'Uruguai, què pertany a la Direcció Nacional de Mineria i Geologia.

## Referències

* ↑ MIEM Arxivat 2011-10-09 a Wayback Machine. (castellà)

## Enllaços externs

* Intendència Municipal de Montevideo / Història / Barris / (vegeu secció) Bella Vista Arxivat 2019-06-08 a Wayback Machine.
# Aulus Vitel·li (cònsol)

Aulus Vitel·li (llatí: Aulus Vitellius) va ser un magistrat romà del segle i. Formava part de la gens Vitèl·lia i era fill de Publi Vitel·li el Vell.
Va ser nomenat cònsol sufecte l'any 32, juntament amb Gneu Domici Ahenobarb, pare del futur emperador Neró. Va morir en l'exercici del càrrec. Va destacar per l'esplendor amb el que celebrava les seves festes (famosus cenarum magnificentia).

## Referències

* ↑ Der Neue Pauly, Stuttgardiae 1999, T. 12/2, c. 260
* ↑ Suetoni. Vides dels dotze cèsars: Vitel·li II,2

## Bibliografia

* "Vitellius. II. 1" a Der kleine Pauly: Lexikon der Antike (Monaci: Artemis, 1975; DTV, 1979)
# The Sims: Unleashed

The Sims: Unleashed (en català Els Sims: Desencadenat Animal) és la cinquena expansió que va sortir per a PC dels Sims. Aquesta expansió els Sims poden ara adoptar animals de companyia per a les seves famílies, especialment gossos i gats. Els gossos i els gats es consideren com a membres d'una família, tanmateix, els ocells, els peixos, les tortugues, i les iguanes es tracten com objectes. Els animals de companyia es poden adoptar des del centre d'adopció local. Allà, escull l'espècie de l'animal de companyia.
# Xemeneia de la Llana

La Xemeneia de la Llana és una obra de Caldes de Montbui (Vallès Oriental) inclosa a l'Inventari del Patrimoni Arquitectònic de Catalunya.

## Descripció

És una xemeneia situada davant de la fàbrica "La llana". És de planta circular amb la base més ample que la part superior. El cos és llis excepte a la part superior on una petita cornisa ressegueix tot el perímetre uns centímetres abans de l'acabament.

## Referències

* ↑ «Xemeneia de la Llana». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 4 desembre 2016].
# Tauntaun

Els taun taun són criatures amb aspecte de rèptils, fàcils de domesticar, que es mantenen calents gràcies a la seva pell grisa-blanca. A vegades se'ls anomena llangardaixos de la neu. Els tauntauns salvatges van voltant les terres ermes congelades del planeta gelat de Hoth on pasturen liquen. Encara que en un principi són cabuts, poden ser domats i muntats. Aquestos animals van ser utilitzats com a muntures i animals de càrrega per l'Aliança Rebel quan tenia la seva base a Hoth. Encara que la seva grossa pell els protegeix de les temperatures extremes, no poden sobreviure a les brutals nits de Hoth i han de buscar refugi. Tot i això, durant el dia es poden veure les bandades de tauntaun córrer per les planícies de neu i gel.

## Referències

* ↑ Veronese, Keith. «Science Proves Luke Skywalker Should Have Died In The Tauntaun's Belly». io9, 07-08-2012. [Consulta: 22 juliol 2016].
* ↑ Tauntaun a starwars.com
# Tampichthys

Tampichthys és un gènere de peixos de la família dels ciprínids i de l'ordre dels cipriniformes.

## Taxonomia

* Tampichthys catostomops (Hubbs & Miller, 1977)
* Tampichthys dichromus (Hubbs & Miller, 1977)
* Tampichthys erimyzonops (Hubbs & Miller, 1974)
* Tampichthys ipni (Álvarez & Navarro, 1953)
* Tampichthys mandibularis (Contreras-Balderas & Verduzco-Martínez, 1977)
* Tampichthys rasconis (Jordan & Snyder, 1899)

## Referències

* ↑ Schönhuth, S., Doadrio, I., Dominguez-Dominguez, O., Hillis, D.M. & Mayden, R.L. 2008. Molecular evolution of southern North American Cyprinidae (Actinopterygii), with the description of the new genus Tampichthys from central Mexico. Molecular Phylogenetics and Evolution, 47 (2): 729–756.
* ↑ BioLib (anglès)
* ↑ AQUATAB.NET

## Bibliografia

* Eschmeyer, William N.: Genera of Recent Fishes. California Academy of Sciences. San Francisco (Califòrnia), Estats Units. iii + 697. ISBN 0-940228-23-8 (1990).
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Aforisme

Un aforisme (del grec αφοριζειν, definir) és una sentència breu que expressa un pensament complex de forma colpidora o estètica. Es considera un gènere literari i pot aparèixer dins una composició major o com a recull de frases i sentències cèlebres. L'aforisme, tot i presentar-se com una veritat absoluta, parteix de la subjectivitat de l'autor i així es diferencia de lleis científiques o similars, enunciades d'un mode semblant (màxima concisió).
Els primers aforismes parteixen d'Hipòcrates i s'han conreat al llarg de tota la història de la literatura. Són especialment abundants durant el període hel·lenístic, al Renaixement i a la Il·lustració.
Tot i que els aforismes filosòfics versen principalment sobre temes morals, també són emprats per altres tipus de pensaments com són els recollits al Tractatus Logicophilosophicus i les Investigacions filosòfiques de Ludwig Wittgenstein.

## Autors destacats d'aforismes

* Michel de Montaigne
* Friedrich Nietzsche
* Georg Christoph Lichtenberg
* François de La Rochefoucauld
* Epictet de Hieràpolis
* Emil Cioran
* Oscar Wilde
* Joan Fuster
* Laozi
* Stanisław Jerzy Lec
* Ludwig Wittgenstein
* Jorge Wagensberg Lubinski

## Referències

* ↑ Diccionario de Filosofía (en castellà). Barcelona: SPES Editorial (edició especial per a RBA Editoriales), 2003, p. 3 (Biblioteca de Consulta Larousse). ISBN 84-8332-398-2.
* ↑ Ferrater Mora, Josep. «Aforismo». A: Diccionario de filosofía. Barcelona: Alianza, 1979, p. 66. ISBN 9788420652016.
# Banksia serrata

Banksia serrata és una espècie d'angiosperma de la família de les proteàcies (Proteaceae). És un arbust o arbre endèmic d'Austràlia, es troba des de Queensland a Victoria amb poblacions a Tasmània i Flinders Island. Arriba a fer 15 m d'alt. Les flors es tornen grises i quan maduren presenten fol·licles. És una de les quatre espècies de Banksia recollides pel botànic Sir Joseph Banks el 1770.

## Referències

* ↑ «WFO - Banksia serrata» (en anglès). [Consulta: 4 agost 2023].
* Boland, D. J.. Forest Trees of Australia (Fourth edition revised and enlarged). Collingwood, Victoria, Australia: CSIRO Publishing, 1984. ISBN 0-643-05423-5.
* Liber, C «Update on Eastern Cultivars». Banksia Study Group Newsletter. [ASGAP], 5, 1, 2004, pàg. 3–5. ISSN: 1444-285X.
# Aulus Virgini Tricost Celiomontà

Aulus Virgini Tricost Celiomontà és el nom dels següents personatges:
# Tetraferriflogopita

La tetraferriflogopita o també ferriflogopita és un mineral de la classe dels silicats, que pertany al grup de la biotita. S'anomena així per ser l'anàleg de Fe$^{3+}$ de la flogopita.

## Característiques

La tetraferriflogopita és un silicat de fórmula química KMg₃(Fe$^{3+}$Si₃O$_{10}$)(OH,F)₂.
Segons la classificació de Nickel-Strunz, la tetraferriflogopita pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, chernykhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, hendricksita, norrishita, flogopita, polilitionita, preiswerkita, siderofil·lita, masutomilita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Formació i jaciments

És un mineral rellevant per a la classificació de les roques lamproïtiques. S'ha descrit al Brasil, Canadà, la Xina, Finlàndia, Noruega, Rússia, Suècia, Ucraïna i els EUA.

## Referències

* ↑ «Tetraferriphlogopite» (en anglès). Mindat. [Consulta: 7 novembre 2015].
* ↑ Barthelmy, Dave. «Tetraferriphlogopite Mineral Data». [Consulta: 2 abril 2018].
* ↑ I., Thum,. «Classification of Igneous Rocks - flow chart». Arxivat de l'original el 2008-05-10. [Consulta: 2 abril 2018].
# Yavapai

* Aquest article tracta sobre la llengua yuma. Si cerqueu el grup humà, vegeu «yavapais».
Yavapai és una llengua yuma parlada pels yavapais al centre i oest d'Arizona. Té quatre dialectes: kwevkepaya, wipukpaya, tolkepaya, i yavepe. S'han publicat estudis lingüístics dels dialectes kwevkepaya (meridional), tolkepaya (occidental), wipukepa (Verde Valley) i yavepe (Prescott) (Mithun 1999:578).
La taxa de la comprensió mútua entre yavapai i el havasupai-hualapai és similar a l'existent entre la llengua mohave i la llengua maricopa (Biggs 1957).
Al contrari que en havasupai i hualapai, les aturades postaspirades no poden aparèixer en posició inicial de paraula (Shaterian 1983:215).
S'ha publicat diverses vegades poesia i contes en yavapai. Apareixen poemes yavapai en Gigyayk Vo'jka, l'antologia de poesia en llengües yuma editades per la lingüista hualapai Lucille Watahomigie. També aparèixen històries yavapai a Spirit Mountain: An Anthology of Yuman Story and Song. Ambdues obres són acompanyades de traduccions a l'anglès, i els poemes a Gigyayk Vo'jka també compten amb una anàlisi morfològica.
Shaterian ha publicat un diccionari i està en procés una gramàtica i un diccionari de Pamela Munro.

## Referències

* ↑ Cens dels EUA, 2000

## Bibliografia

* Biggs, Bruce. 1957. Testing Intelligibility among Yuman Languages. In International Journal of American Linguistics. Vol. 23, No. 2. (April 1957), pp. 57–62. University of Chicago Press.
* Mithun, Marianne. 1999. The Languages of Native North America. Cambridge University Press.
* Shaterian, Alan William. 1983. Phonology and Dictionary of Yavapai. University of California, Berkeley.

## Enllaços externs

* «Language use by Yavapai-Apache students with recommendations for curriculum design». Journal of American Indian Education, 20, 1, 01-10-1980. Arxivat de l'original el 28 de setembre 2011 [Consulta: 11 octubre 2011]. Arxivat 28 de setembre 2011 a Wayback Machine.
* Yavapai basic lexicon at the Global Lexicostatistical Database
# Taunton

«Taunton» té aquests significats:
* EUA
** Taunton (Massachusetts)
** Taunton (Minnesota)
* Regne Unit
** Taunton (Anglaterra), capital del Comtat de Somerset (Anglaterra)
# Teresa Jiménez-Becerril Barrio

Teresa Jiménez-Becerril Barrio (Sevilla, 24 de juliol de 1961) és una periodista i política andalusa, diputada al Parlament Europeu pel Partit Popular germana d'Alberto Jiménez-Becerril Barrio, assassinat per ETA el 1998.
El 1984 es llicencià en periodisme a la Universitat Complutense de Madrid i poc després començà a col·laborar als diaris ABC, El Mundo i La Razón. També ha estat representant de la firma Prada a Londres. A la mort del seu germà a mans d'ETA el 1998 va implicar-se en la Fundació Alberto Jiménez-Becerril contra el Terrorisme i la Violència, de la que n'assumí la presidència el 2002.
No va intervenir en política activament fins que fou escollida diputada pel Partit Popular a les eleccions al Parlament Europeu de 2009. Dins el Parlament Europeu és membre de la Comissió de Llibertats Civils, Justícia i Afers interns, de la Comissió de drets de la Dona i igualtat i de la Subcomissió de Drets Humans, i de la Delegacions per a les relacions amb Japó i Mèxic.

## Enllaços externs

* Fitxa del Parlament Europeu
* Fitxa del Grup Popular Europeu Arxivat 2011-07-19 a Wayback Machine.
* Web personal Arxivat 2011-08-31 a Wayback Machine.